《灞桥骑驴》
宋代·何梦桂

小骊买得最便宜，好是河梁古柳涯。风急吹沙长耳峻，雪深没板蹇蹄迟。

据鞍吟透肩双耸，敲镫歌狂帽半攲。道上莫教逢大尹，推敲句里不曾知。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。